**NÁRODNÁ RADA  SLOVENSKEJ REPUBLIKY**

**III. volebné obdobie**

**66**

**Vládny návrh**

Zákon

**z ………………….. 2002,**

ktorým sa mení a dopĺňa zákon č. 313/2001 Z. z. o verejnej službe v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 313/2001 Z. z. o verejnej službe v znení zákona č. 118/2002 Z. z., zákona č. 131/2002 Z. z., zákona č. 165/2002 Z. z., zákona č. 166/2002 Z. z., zákona č. 334/2002 Z. z., zákona č. 408/2002 Z. z. a zákona č. 447/2002 Z. z. sa mení a dopĺňa takto:

1. V § 1 sa odsek 1 dopĺňa písmenom m) , ktoré znie:

„m) zdravotnícke zariadenie,4a) ktoré je finančným vzťahom napojené na zdravotnú poisťovňu zriadenú na vykonávanie zdravotného poistenia.4)“.

Poznámka pod čiarou k odkazu 4a znie:

„4a) § 24 ods. 1 zákona Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov.“.

2.V § 3 sa za odsek 4 vkladá nový odsek 5, ktorý znie:

„(5) So zamestnancom, ktorý je zdravotníckym pracovníkom,10aa) dosiahol úplné stredné vzdelanie a predchádzajúcim zamestnávateľom mu bola udelená výnimka z vyššieho odborného vzdelania, ak sa tento kvalifikačný predpoklad vzdelania vyžadoval na ním vykonávanú pracovnú činnosť, možno pracovnú zmluvu uzatvoriť, aj keď nespĺňa kvalifikačný predpoklad vyššieho odborného vzdelania podľa odseku 2.“.

Doterajšie odseky 5 a 6 sa označujú ako odseky 6 a 7.

Poznámka pod čiarou k odkazu 10aa znie:

„10aa) § 54 ods. 3 zákona Národnej rady Slovenskej republiky č. 277/1994 Z. z. v znení neskorších predpisov.“.

3. V § 16 sa za odsek 8 vkladá nový odsek 9, ktorý znie:

„(9) Zamestnanca, ktorý je zdravotníckym pracovníkom,10aa) dosiahol úplné stredné vzdelanie a predchádzajúcim zamestnávateľom mu bola udelená výnimka z vyššieho odborného vzdelania, ak sa tento kvalifikačný predpoklad vzdelania vyžadoval na ním vykonávanú pracovnú činnosť, možno výnimočne zaradiť do platovej triedy, v ktorej je v katalógu zaradená ním vykonávaná najnáročnejšia pracovná činnosť a na ktorú sa vyžaduje vyššie odborné vzdelanie, aj keď pre túto platovú triedu nespĺňa požadovaný kvalifikačný predpoklad (stupeň) vzdelania najdlhšie do 30. júna 2010. Časové obmedzenie podľa prvej vety neplatí pre zamestnanca, ktorého odborná prax podľa § 18 ods. 2 písm. a) je ku dňu nadobudnutia účinnosti tohto zákona najmenej 10 rokov, zamestnanec je starší ako 45 rokov a vykonáva pracovnú činnosť s rovnakým alebo obdobným charakterom ako pracovnú činnosť, ktorú vykonával u predchádzajúceho zamestnávateľa.“.

Doterajšie odseky 9 a10 sa označujú ako odseky 10 a 11.

4. V § 18 ods. 1 sa slová „písm. g) a h)“ nahrádzajú slovami „písm. g) , h) a m)“.

5. V § 19 ods. 1 až 4 sa slová „písm. g) a h)“ nahrádzajú slovami „písm. g) , h) a m)“.

6. V § 19 ods. 9 písm. a) sa čiarka nahrádza bodkočiarkou a pripájajú sa tieto slová: „to neplatí pre zamestnanca zamestnávateľa uvedeného v § 1 ods. 1 písm. m)“.

7. V § 23 ods. 1 sa slová „písm. g) , h) , j) a k)“ nahrádzajú slovami „písm. g) , h) , j) , k) a m)“.

8. V § 56 ods. 2 sa vypúšťa písmeno a) .

Doterajšie písmená b) a c) sa označujú ako písmená a) a b) .

9. Za § 56 sa vkladá § 56a, ktorý znie:

„§ 56a

(1) Od 1. januára 2003 do 31. augusta 2003 sa § 19 ods. 9 písm. h) a j) , ods. 12 písm. d) , ods. 23 písm. f) a g) a ods. 24 neuplatnia.

(2) Od 1. januára 2003 do 31. augusta 2003 sa § 19 ods. 20 u zamestnávateľa podľa § 1 ods. 1 písm. k) neuplatní.

(3) Na pedagogického zamestnanca verejnej vysokej školy zaradeného na lekárskej fakulte, farmaceutickej fakulte alebo na fakulte zdravotníctva a sociálnej práce sa od 1. januára 2003 do 31. augusta 2003 vzťahuje § 19 ods. 10.

(4) Tarifný plat zamestnanca, ktorý pôsobí na vysokej škole ako učiteľ (§ 19 ods. 12 písm. c)) sa od 1. januára 2003 do 31. augusta 2003 určí podľa osobitnej stupnice platových taríf uvedenej v prílohe č. 7.

(5) Zamestnávateľ určí od 1. januára 2003 do 31. augusta 2003 zamestnancovi s vysokoškolským vzdelaním druhého stupňa, ktorý vykonáva vedecko-pedagogickú alebo vedeckovýskumnú činnosť na vedecko-výskumnom pracovisku tarifný plat podľa osobitnej stupnice platových taríf uvedenej v prílohe č. 7.“.

# Čl. II

Tento zákon nadobúda účinnosť 1. januára 2003.